JZ vas: Wat nou vir SA? | Netwerk24
2 stap 'op hul tyd weg' nadat hulle onderwyser doodskiet
'n Skoot deur die venster aan die bestuurderskant. Daarna nog skote deur die venster wat flenters geskiet is.
2 van DA buite Richmond gekaap, vir ure aangehou
Hulle is gelukkig om te lewe nadat die kapers vir ure gedebatteer het wat om met hulle te maak.
Nóg 'n soldaat vas ná voertuie oor grens gesmokkel is
'n Negende soldaat wat na bewering duisende rande ontvang het om voertuie oor die grens na Zimbabwe te smokkel is in Projek Nagwaak in hegtenis geneem.
Pretorius, Nebe se geveg prikkel SA kampioen
Twee van die wêreld se beste swaargewigte boks hierdie naweek teen mekaar, maar Tian Fick, die Suid-Afrikaanse swaargewigkampioen, stel meer belang in die uitslag van 'n plaaslike geveg.
Senuwees knaag, erken Bulle-heelagter
Die Bulle het met 'n teiken op die rug in Ierland aangekom vir die Verenigde Rugbykampioenskap, sê die Pretorianers se belowende jong heelagter David Kriel.
'Super-boulbeurt' laat Lizelle rooi sien
Die Protea-krieketspeler Lizelle Lee het haar mond uitgespoel oor die super-boulbeurt wat Suid-Afrika 'n sege in die laaste eendagwedstryd teen die Wes-Indiese Eilande gekos het.
Karpowership: Nersa sê ja; Creecy nog nie
Oor net meer as 'n week sal Suid-Afrikaners weet of kragskepe langs die kus geparkeer gaan word vir die volgende 20 jaar.
Die rand het Dinsdag verder teenoor die dollar verswak terwyl beleggers asem ophou oor watter aankondigings vandeesweek oor rentekoerse kom.
'Staat se rol is om private sektor te help'
Enoch Godongwana, minister van finansies, sê die staat moet die infrastruktuur, opvoeding en ander bronne finansier wat hoër produksie in die private sektor moontlik maak.
Verskil tussen Trump, Biden dalk nie so groot
Swaar donderweer soos selde tevore het die laaste dae oor die internasionale politieke toneel gedawer na aanleiding van 'n veiligheidsooreenkoms tussen Amerika, Brittanje en Australië wat Frankryk swaar beledig het. Die vraag is wat die oplaaiende ru
Vir wie gaan Afrikaanse mense stem op 1 November?
Hoe dink Afrikaanssprekendes oor die politiek, kultuur en taal, wonder Theuns Eloff in die aanloop tot die plaaslike verkiesing.
Hoekom vier korrupsie hoogty in SA?
Suid-Afrikaners leef elke dag met ontstellende vlakke van korrupsie. Pieter Labuschagne probeer vasstel waarom dit so 'n groot probleem in Suid-Afrika is.
Gratis toegang tot museums Vrydag
Vrydag is Nasionale Erfenisdag. Baie museums sal die publiek op dié dag gratis toegang gee. Lizelle van Jaarsveld vertel meer.
JZ vas: Wat nou vir SA?
Deur Barnard Beukman 30 Junie 2021 05:05
Dit is ongetwyfeld 'n groot en historiese dag vir die land en die versterking van die grondwetlike demokrasie. Daaroor is daar konsensus by van die VF Plus tot die Defend Our Democracy-veldtog.
Oudpres. Jacob Zuma stap in November verlede jaar uit 'n sitting van die Zondo-kommissie. Sy weiering om weer voor die kommissie te verskyn, het hom nou 15 maande tronkstraf op die hals gehaal. Foto: GALLO
Uiteraard sal die spul om die nou veroordeelde misdadiger Jacob Zuma gal braak. En dan is daar ook die alewige ou doemprofete met hul "dit-sal-tog-nooit-gebeur-nie"-gesanik oor verskeie dinge wat ook vandag met 'n voet in die mond sit.
Dit versterk vorige uitsprake, byvoorbeeld oor Nkandla, en is 'n bevestiging van die grondwetlike oppergesag wat die konstitusionele hof handhaaf.
In die grondwetgewende vergadering van die 1994-parlement waar die finale grondwet geskryf is, was daar by heelwat ANC-politici ongemak oor die oppergesag van 'n hof. Hulle het aangevoer 'n konstitusionele hof is welkom, maar die parlement moet as afsonderlike gesag tog die laaste sê oor bepaalde sake behou.
Maar konstitusionaliste soos Pravin Gordhan en Cyril Ramaphosa het dit anders gesien en die roete na die huidige stand van sake is gevolg. Dit is ironies dat juis 'n voormalige ANC-president die eerste burger sou word wat die hof strafregtelik skuldig bevind en tot 15 maande tronkstraf vonnis.
Maar dit is geen verrassing nie dat nog 'n vals noot in gister se reaksie ook van die ANC kom. Die klomp wil die uitspraak nou eers bestudeer voordat hulle reageer, maar is minstens eerlik daaroor dat dit 'n moeilike tyd vir die ANC is. Weer ontbreek die ruggraat. Die uitspraak is 'n harde hou in die maag vir die bankrotspul. Want op kritieke oomblikke gedurende Zuma se plunderbewind het die ANC voortgegaan om hom, waar die geskiedenis in 'n ander rigting gestuur kon word, te ondersteun.
Volgens Gwede Mantashe, ANC-voorsitter, is destyds gedink die toenemende berigte oor die Gupta-vergrype is "rassisties".
Die Guptas se onbehoorlike invloed op landsake is in die nasionale uitvoerende komitee (NUK) geopper, die organisasie se integriteitskommissie het sy afdanking vergeefs bepleit en 'n mosie van wantroue teen hom – geheime stemming en al – in die parlement is afgestem. Volgens Gwede Mantashe, ANC-voorsitter, is destyds gedink die toenemende berigte oor die Gupta-vergrype is "rassisties". Dis mos die verskoning vir alles wat skeefloop nadat die ANC dit self opgefoeter het.
Ook die afgelope twee jaar in Zuma se minagtende dans met die Zondo-kommissie is hy steeds met handskoene behandel, op NUK-vergaderings toegelaat en in die organisasie se binnegevegte verduur.
Die uitspraak is maar net die begin van Zuma se welverdiende ellende. Hy is nou gevonnis op verreweg die mindere van sy vermeende oortredings. Die saak oor die wapenskandaal het nou eers begin en strafregtelike vervolging weens staatska­ping wag in die toekoms.
In die ANC het die meer rasionele Ramaphosa-dampkring duidelik die oorhand begin kry. Hoewel gans te stadig en sukkel-sukkel, is daar tog belangrike gevolge:
Die howe en ook die nasionale vervolgingsgesag is op 'n trajek wat die ANC nie meer kan beheer nie. Soos gister is die kamerade nou meermale ook maar net toeskouers.
Ace Magashule en kie se ontmagtiging vorder en selfverrykers loop hulle toenemend vas, maar veral ook oor wat buite die ANC gebeur weens die optrede van fluitjieblasers, die media, die burgerlike samelewing en organisasies, ander belangegroepe en regslui, van wie dapper regters nie die minste is nie.
Uiteindelik broodnodige ekonomiese ingryping in energieverskaffing en die Suid-Afrikaanse Lugdiens (SAL) – hoe slordig ook al – om in 'n rigting te beweeg.
Maar vir Suid-Afrikaners om dit nou as rede te sien om al hul eiers in die "nuwe" ANC-mandjie te plaas, sal 'n fout wees. Positiewe ontwikkelings ten spyt is die ANC nie met die toekoms te vertrou nie.
Die historikus R.W. Johnson se naderende mislukte staat, wat nie noodwendig hier voorsien word nie, kan wel 'n werklikheid word indien die ANC se mislukte regering en basiese gebrek aan dienslewering voortduur. Die eerste simptome is daar.
In Israel het 'n koalisie van uiteenlopende partye – van linkse Palestyne tot regse Jode – in 'n regering saamgekom in die groter belang teen korrupsie.
Heelwat lesers kla reeds oor die doel daarvan om te gaan stem as die land vasgevang bly met 'n ANC-regering en opposisiepartye wat klaarblyklik sukkel om deur hul plafon te breek. Volstrekte meerderhede is wel voorheen in drie groot metro's by die stembus verbreek en in Gauteng het die ANC net-net gewen.
Twee interessante modelle is dalk 'n uitweg. In Israel het 'n koalisie van uiteenlopende partye – van linkse Palestyne tot regse Jode – in 'n regering saamgekom in die groter belang teen korrupsie. Oorweeg vir 'n oomblik dat hier genoeg samebindende faktore vir so 'n koalisie is: die handhawing van die oppergesag van die reg, uitroei van korrupsie, kundiges en alle sektore se betrokkenheid om dienslewering te herstel, die skep van 'n kleiner, doeltreffende staatsdiens, ingryping in staatsondernemings en sterker optrede teen geweldsmisdaad.
Of die Franse model, waar beroepspolitici uitgeskop en polities onafhanklikes tot die presidentskap en parlement verkies is. Ons Kieswet laat dit ook nou toe.
Beukman is redakteur van Beeld.
Meer oor: Barnard Beukman | Korrupsie | Koalisie | Sa | Demokrasie | Zuma-Vonnis | Partypolitiek | Politiek